मार्च के पहले समाप्ताह से विशेष स्नोकब्र, व बुलडोजर द्वारा बर्फ हटाने का कार्य लगातार डेढ़ महीने तक चलता है। बर्फ हटाने का यह कार्य काफी चुनौतियों भरा होता है। ठंड के कारण रोड़ पर पानी जम जाता है। शुरूआती दिनों में जब रोहतांग पास खुलता है तो रोड़ के दोनों तरफ ज्यादा बर्फ होने के कारण पार्किंग की सुविधा हेतु पर्यटक को कुछ दिनों तक आने की इज़ाजत नहीं होती। मई के अन्तिम सप्ताह से सभी पर्यटको के लिए रोहतांग पास खोल दिया जाता है। जून के महीने जब पूरा भारत गर्मी से तप रहा होता है तो यहां बर्फ का ठंडा नजारा देखने को मिलता है, जिसे देखने और महसूस करने की चाह मैदानी इलाकों से सैलानियों को यहां खीच लाती है, यह सैलानियों की सबसे प्रिय जगह है। बर्फ का आनन्द उठाने से पहले अपने कीमती आभूषण, फोन, पर्स, घड़ी, कैमरा, सुनिश्चित जगह पर सम्भाल ले ताकि आप बर्फ का आनन्द पूरी तरह से ले सकें, क्योंकि अक्सर ये चीजे बर्फ में खेलते समय गिर जाती है। हर चीज का मोल भाव पहले से तय कर लें।